**KLASA: 022-06/17-01/14**

**URBROJ: 2211/01-380/1-9-03-17-10**

**U Zlataru, 10.04.2017. godine**

**SKRAĆENI ZAPISNIK**

**s 1. konstituirajuće sjednice Školskog odbora, održane 10.04.2017.g.**

Započeto u 13:30 sati.

**Prisutni:**

- Aleksandra Posarić Stužić, član;

- Goran Šalika, član;

- Nataša Krajačić, član;

- Stjepan Pisačić, član.

**Odsutni:** članovi Školskog odbora od strane osnivača – budući da u vrijeme održavanja sjednice nije zaprimljeno Rješenje o imenovanju tri člana od strane osnivača

**Ostali prisutni:** ravnateljica Zdenka Rogina i tajnica Lidija Pelko u svojstvu zapisničara.

Konstatira se kako su na sjednici prisutna četiri člana Školskog odbora te se može pravovaljano odlučivati.

**Dnevni red:**

1. Izvješće predsjedavatelja/ice sjednice o izabranim i imenovanim članovima Školskog odbora;
2. Izbor predsjednika/ce i zamjenika/ce predsjednika/ce Školskog odbora;
3. Prijedlog izmjene točke V.6. Godišnjeg plana i programa rada za školsku godinu 2016/2017. - Vremenik izradbe i obrane završnog rada;
4. Razno – pitanja i prijedlozi.

Ravnateljica je podnijela dnevni red na glasovanje te se konstatira da je isti jednoglasno usvojen.

**Ad.1.**

Ravnateljica je prisutne upoznala s tijekom izbora predstavnika za Školski odbor. Dosadašnji Školski odbor imenovan je 10.04.2013.g. te mu se mandat istjeće s danom 10.04.2017.g. Nastavničko vijeće je na sjednici održanoj dana 09.03.2017.g. na osnovi provedenog tajnog glasovanja donijelo Odluku da se u Školski odbor iz reda nastavnika imenuju Nataša Krajačić i Goran Šalika. Na skupu radnika održanom 09.03.2017.g. izabran je tajnim glasovanjem Stjepan Pisačić. Iz reda roditelja na Vijeću roditelja održanom dana 27.03.2017.g. imenovana je Aleksandra Posarić Stužić. Od strane Krapinsko zagorske županije do trenutka održavanja sjednice Školskog odbora nisu poznati članovi koje imenuje osnivač. Ravnateljica je upoznala članove sa zakonskim i statutarnim odredbama u vezi održavanja i vođenja konstituirajuće sjednice te poziva najstarijeg člana Stjepana Pisačića da nastavi rukovođenje sjednicom.

**Ad. 2.**

Provedeno je glasovanje za izbor predsjednika/ce Školskog odbora te je jednoglasno izabrana Nataša Krajačić, prof., i zaključeno da se izbor zamjenika/ce predsjednice odgodi do imenovanja preostalih članova od strane osnivača.

**Ad.3.**

Jednoglasno je donesena Odluka o izmjeni Godišnjeg plana i programa rada za 2016/2017. školsku godinu u dijelu koji se odnosi na termine predaje i obrane završnih radova upravnih referenata na način da su učenici dužni predati rad u urudžbeni zapisnik škole najkasnije 10 dana prije početka obrane koja se utvrđuje za 01.,02., ili 05.06.2017, a prema posebnom rasporedu.

**Ad.4.**

Ravnateljica je obavijestila članove školskog odbora o:

* obilježavanju Dana otvorenih vrata Srednje škole Zlatar koje će se održati 11.04.2017.
* obilježavanju Dana škole 27.04.2017.
* susretu župana g. Kolara s maturantima
* upisima – upisna politika za sljedeću školsku godinu, a prema preporuci osnivača – smanjivanje broja upisnih mjesta odnosno upis 24 učenika po smjerovima.

Nitko od prisutnih nije imao pitanja ni prijedloga te je sjednica zaključena u 14:20 sati.

**ZAPISNIČAR**  **PREDSJEDNICA**

**ŠKOLSKOG ODBORA**

**Lidija Pelko, dipl.iur. Nataša Krajačić, prof.**

**v.r. v.r.**